cyanic-selkie/wikianc huggingface dataset:
ধুলিয়া ইউনিয়ন
জনসংখ্যার উপাত্ত
২০১১ সালের আদমশুমারি অনুযায়ী ধুলিয়া ইউনিয়নের মোট জনসংখ্যা ১৬,৮৪১ জন। এর মধ্যে পুরুষ ৮,৩২৬ জন এবং মহিলা ৮,৫১৫ জন। মোট পরিবার ৩,৯৯১টি।
শিক্ষা
২০১১ সালের আদমশুমারি অনুযায়ী ধুলিয়া ইউনিয়নের সাক্ষরতার হার ৬৪.৫%।
ববি কিনেয়ার
ববি কিনেয়ার (১৮৫১-১৯৩৫) ছিলেন একজন আদিবাসী অস্ট্রেলীয় স্প্রিন্টার, যিনি ১৮৮৩ সালে স্ট্যাওয়েল উপহার জিতেছিলেন।
কৃশানু দে
কৃশানু দে (১৯৬২ - ২০ মার্চ ২০০৩) একজন প্রাক্তন ভারতীয় আন্তর্জাতিক ফুটবল খেলোয়াড়। খেলোয়াড় জীবনে তিনি আক্রমণাত্বক মিডফিল্ডার ছিলেন এবং তার ক্রীড়ানৈপুণ্যের জন্য ভারতীয় মারাদোনা নামে সুপরিচিত ছিলেন।
ঢাকুয়া ইউনিয়ন
ঢাকুয়া ইউনিয়ন বাংলাদেশের ময়মনসিংহ জেলার তারাকান্দা উপজেলার অন্তর্গত একটি ইউনিয়ন।
শিক্ষার হার ও শিক্ষা প্রতিষ্ঠান
শিক্ষার হার :
শিক্ষা প্রতিষ্ঠান নিজাম উদ্দিন মাষ্টার মডেল একাডেমী কেন্দুয়া /
জনপ্রতিনিধি
বর্তমান চেয়ারম্যান-
সুরেশ জোয়াকিম
সুরেশ জোয়াকিম আরুলানন্থাম (জন্ম: ১৭ আগস্ট, ১৯৬৮) একজন কানাডিয়ান চলচ্চিত্র অভিনেতা, প্রযোজক এবং একাধিক- গিনেস ওয়ার্ল্ড রেকর্ডধারী যিনি ৬০ টিরও বেশি বিশ্ব রেকর্ড ভেঙেছেন।
তাহির হুসাইন সিদ্দিক
তাহির হুসাইন সিদ্দিকী একজন ভারতীয় রাজনীতিবিদ এবং সমাজবাদী পার্টির নেতা। তিনি বহুজন সমাজ পার্টির টিকিটে উত্তর প্রদেশ বিধানসভার প্রাক্তন সদস্য নির্বাচিত হয়েছিলেন। ২০০৭ সালে ডাবোলিম বিমানবন্দরে লাইসেন্সবিহীন ১০ টি তাজা কার্তুজ রাখার জন্য গোয়া পুলিশ তাকে গ্রেপ্তার করেছিল। আদালত তাকে দোষী সাব্যস্ত করে এক বছরের কারাদন্ড দিয়েছিল।
সিদ্দিকী ২০১৪ উত্তর প্রদেশ বিধানসভা নির্বাচনে বিএসপির টিকিটে ছিবরামৌ আসন থেকে প্রতিদ্বন্দ্বিতা করেছিলেন তবে ভারতীয় জনতা পার্টির অর্চনা পান্ডের কাছে পরাজিত হন।
আওস ইবনে সাসায়া
আওস ইবন সাসায়া আল আনসারী (আরবি: أوس بن سسايا) মুহাম্মাদের একজন আনসার সাহাবা ছিলেন। যিনি উহুদের যুদ্ধে অংশগ্রহণ করেছিলেন এবং লোহা সেতুর যুদ্ধে মৃত্যুবরণ করেছেন।
পরিচয়
আওস ইবনে সাসায়া মদিনার খাযরাজ বংশে র শাখা নাজ্জার গোত্রে জন্মগ্রহণ করেছিলেনন। তার পিতার নাম সাসায়া।
পরিবার
আওস ইবনে সাসায়ার স্ত্রীর নাম ছিল সাবিতা বিনতে সালিত ইবনে কায়স; তিনিও ইসলাম গ্রহণ করেছিলেনন এবং মুহাম্মাদের নিকট বায়'আত গ্রহণ করেছিলেন। এই দম্পতির গর্ভে যারা জন্মগ্রহণ করেছেন, তারা হলেন: আবদুর রহমান ইবনে আওস, সালিমা বিনতে আওস ও মায়মুনা বিনতে আওস।
লোহা সেতুর যুদ্ধ
খলিফা উমরের সময় ১৩ হিজরির শাবান মাসে (৬৩৪ খ্রিষ্টাব্দে) আবু উবায়দা ইবনে জাররাহের নেতৃত্বে ফুরাত নদীর সেতুর উপরে পারস্যদের বিরুদ্ধে এক যুদ্ধ সংঘটিত হয়। আরব ঐতিহাসিকদের নিকট এই যুদ্ধই ইয়াওমুল জাসর বা লোহা সেতুর যুদ্ধ নামে পরিচিত।
শাবানা আজমি
শাবানা আজমি (জন্ম ১৮ সেপ্টেম্বর ১৯৫০) একজন ভারতীয় অভিনেত্রী। চলচ্চিত্রে অভিনয়ের পাশাপাশি তিনি সমাজকল্যাণমূলক কাজে অগ্রণী ভূমিকা পালন করছেন। তিনি উর্দু ভাষার কবি কাইফি আজমি ও মঞ্চ অভিনেত্রী শওকত কাইফির কন্যা। তার স্বামী কবি, গীতিকার ও চিত্রনাট্যকার জাভেদ আখতার। তিনি পুনের ভারতীয় চলচ্চিত্র ও দূরদর্শন সংস্থানের প্রাক্তন শিক্ষার্থী। তার চলচ্চিত্রে অভিষেক ঘটে ১৯৭৪ সালে এবং অচিরেই তিনি সে সময়ে গাম্ভীর্যপূর্ণ বিষয় ও নব্য-বাস্তবতাবাদ নিয়ে নির্মিত নবকল্লোল আন্দোলনের সমান্তরাল চলচ্চিত্রে অন্যতম প্রধান অভিনেত্রী হিসেবে নিজেকে প্রতিষ্ঠিত করেন। ভারতের অন্যতম সূক্ষ্ম অভিনেত্রী হিসেবে গণ্য শাবানা চলচ্চিত্রে তার কাজের জন্য ভূয়সী প্রশংসা ও একাধিক পুরস্কার অর্জন করেছেন, তন্মধ্যে রয়েছে শ্রেষ্ঠ অভিনেত্রী বিভাগে রেকর্ডসংখ্যক পাঁচবার জাতীয় চলচ্চিত্র পুরস্কার এবং বেশ কয়েকটি আন্তর্জাতিক সম্মাননা। এছাড়া তিনি পাঁচটি ফিল্মফেয়ার পুরস্কার এবং ৩০তম ভারতীয় আন্তর্জাতিক চলচ্চিত্র উৎসবে "চলচ্চিত্রে নারী" সম্মাননা লাভ করেন। শিল্পকলায় অবদানের জন্য ভারত সরকার তাকে ১৯৮৮ সালে দেশের চতুর্থ সর্বোচ্চ বেসামরিক সম্মাননা পদ্মশ্রী এবং ২০১২ সালে দেশের তৃতীয় সর্বোচ্চ বেসামরিক সম্মাননা পদ্মভূষণে ভূষিত করে।
প্রারম্ভিক জীবন
শাবানা আজমী ভারতের হায়দ্রাবাদে এক সৈয়দ মুসলমান পরিবারে জন্মগ্রহণ করেন। তার পিতা কাইফি আজমি ছিলেন একজন ভারতীয় কবি ও গীতিকার এবং মাতা শওকত কাইফি ছিলেন একজন মঞ্চ অভিনেত্রী। তারা দুজনেই ভারতের কমিউনিস্ট পার্টির সদস্য ছিলেন। শাবানার ভাই বাবা আজমী একজন চিত্রগ্রাহক এবং তার ভাইয়ের স্ত্রী তানবী আজমী একজন অভিনেত্রী। এগার বছর বয়সে তার নাম রাখা হয় শাবানা, নামটি রাখেন আলি সরদার জাফরি। এর পূর্ব-পর্যন্ত তার পিতা-মাতা তাকে ‘মুন্নি’ নামে ডাকতেন।
আজমি মুম্বইয়ের কুইন ম্যারি স্কুলে পড়াশোনা করেন। তিনি মুম্বইয়ের সেন্ট জেভিয়ার্স কলেজ থেকে মনোবিজ্ঞান বিষয়ে স্নাতক ডিগ্রি অর্জন করেন। পরে তিনি ভারতীয় চলচ্চিত্র ও দূরদর্শন সংস্থানে ভর্তি হন। এই প্রতিষ্ঠানে ভর্তি হওয়া প্রসঙ্গে তিনি বলেন, "আমার সুমন নামে এক ডিপ্লোমা চলচ্চিত্রে জয়া ভাদুড়ির অভিনয় দেখার সুযোগ হয়েছিল, এবং আমি তার অভিনয়ে পুরোপুরি মুগ্ধ হয়েছিলাম কারণ তা আমার দেখা অন্য অভিনয়ের মত ছিল না। আমি সত্যই এতে বিস্মিত হয়েছিলাম।" তিনি পরবর্তীকালে স্বীকার করেন যে জয়া তার অভিনয়শিল্পী হওয়ার অনুপ্রেরণা। ইতোমধ্যে তিনি এই প্রতিষ্ঠানে অধ্যয়ন করেন এবং ১৯৭২ সালে তার শ্রেণিতে শীর্ষ স্থান অর্জন করেন।
কর্মজীবন
থাম্ব|বাম|200px|২০১২ সালে অপ্সরা ফিল্ম পুরস্কারে শাবানা আজমি আজমি পুনের ভারতীয় চলচ্চিত্র ও দূরদর্শন সংস্থান থেকে স্নাতক সম্পন্ন করে ১৯৭৩ সালে খাজা আহমেদ আব্বাসের ফাসলা চলচ্চিত্রে চুক্তিবদ্ধ হন। একই সময়ে তিনি কান্তিলাল রাঠোড়ের পরিণয় চলচ্চিত্রে অভিনয় শুরু করেন। তার অভিনীত মুক্তিপ্রাপ্ত প্রথম চলচ্চিত্র হল শ্যাম বেনেগলের পরিচালনায় অভিষেক চলচ্চিত্র অঙ্কুর (১৯৭৪)। বেনেগল ছিলেন চলচ্চিত্র ও দূরদর্শন সংস্থানে তার শিক্ষক। নব্য-বাস্তবতাবাদী চলচ্চিত্রটি হায়দ্রাবাদে সংগঠিত একটি সত্য ঘটনা অবলম্বনে নির্মিত। আজমি লক্ষ্মী নামে এক গ্রাম্য বিবাহিত গৃহপরিচারিকা চরিত্রে অভিনয় করেন, যে তার মালিকের কলেজ পড়ুয়া নববিবাহিত পুত্রের সাথে সম্পর্কে জড়িয়ে পড়ে। আজমি এই চলচ্চিত্রের প্রধান চরিত্রে অভিনেত্রী হিসেবে প্রথম পছন্দ ছিলেন না, কয়েকজন প্রধান অভিনেত্রী এই চরিত্রটিতে অভিনয় করতে অস্বীকৃতি জানানোর পর তিনি এই চরিত্রে অভিনয়ের সুযোগ পান। চলচ্চিত্রটি সমালোচকদের নিকট থেকে ভূয়সী প্রশংসা অর্জন করে এবং আজমি তার কাজের জন্য শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন।
শ্যাম বেনেগলের পরিচালনায় তার আরও কয়েকটি উল্লেখযোগ্য চলচ্চিত্র হল নিশান্ত (১৯৭৫), জুনুন (১৯৭৮), সুসমান (১৯৮৬) ও আন্তর্নাদ (১৯৯২)। তিনি সত্যজিৎ রায়ের পরিচালনায় শতরঞ্জ কে খিলাড়ি (১৯৭৭) চলচ্চিত্রে অভিনয় করেন। এই সময়ে তার অভিনীত কয়েকটি ব্যবসা সফল চলচ্চিত্র হল মনমোহন দেশাইয়ের অমর আকবর এন্থনি (১৯৭৭) ও পরবরিশ (১৯৭৭) এবং প্রকাশ মেহরার জ্বলামুখী (১৯৮০)।
১৯৮০-এর দশকে তিনি মৃণাল সেনের পরিচালনায় কন্ধার (১৯৮৩), জেনেসিস (১৯৮৬), এক দিন আচানক (১৯৮৯); সাঈদ মির্জার পরিচালনায় আলবার্ট পিন্টু কো গুসসা কিঁও আতা হ্যায় (১৯৮০); সাই পারাঞ্জপাইয়ের স্পর্শ (১৯৮০) ও দিশা (১৯৯০); মহেশ ভাটের অর্থ (১৯৮৩); গৌতম ঘোষের পার (১৯৮৫); অপর্ণা সেনের পিকনিক (১৯৮৯) ও সতী (১৯৮৯) চলচ্চিত্রে অভিনয় করে সমাদৃত হন। তিনি ১৯৮৩ থেকে ১৯৮৫ সালে অর্থ, কন্ধার ও পার চলচ্চিত্রে অভিনয়ের জন্য টানা তিনবার শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন।
১৯৮০-এর দশকের শেষভাগে ও ১৯৯০-এর দশকের শুরুতে তিনি কয়েকটি বিদেশি চলচ্চিত্রেও অভিনয় করেন, সেগুলো হল জন শ্লেসিঞ্জারের মাদাম সুসৎজকা (১৯৮৮), নিকোলসা ক্লোৎজের বেঙ্গলি নাইট, রোলান্ড জোফের সিটি অব জয় (১৯৯২), চ্যানেল ফোরের ইমাক্যুলেট কনসেপশন (১৯৯২), ব্লেক এডওয়ার্ডসের সন অব দ্য পিংক প্যান্থার (১৯৯৩) এবং ইসমাইল মারচেন্টের ইন কাস্টডি (১৯৯৩)।
তিনি ১৯৯৬ সালে দীপা মেহতার ফায়ার চলচ্চিত্রে রাধা নামে এক একাকী নারীর চরিত্রে অভিনয় করেন, যে তার ঝাকে পছন্দ করে। পর্দায় নন্দিতা দাসের সাথে তার সমকামী নারী চরিত্রে অভিনয়ের জন্য অনেক সামাজিক গোষ্ঠী এবং ভারতীয় কর্তৃপক্ষ এর প্রতিবাদ-মিছিল করে এবং তাদের হুমকি দেয়। যাই হোক, রাধা চরিত্রটি তাকে আন্তর্জাতিক খ্যাতি এনে দেয় এবং তিনি এই কাজের জন্য ৩২তম শিকাগো আন্তর্জাতিক চলচ্চিত্র উৎসব থেকে শ্রেষ্ঠ অভিনেত্রী বিভাগে সিলভার হুগো পুরস্কার এবং লস অ্যাঞ্জেলেস আউটফেস্ট থেকে শ্রেষ্ঠ অভিনেত্রীর পুরস্কার অর্জন করেন। ১৯৯৯ সালে তিনি বিনয় শুকলার গডমাদার চলচ্চিত্রের জন্য তার পঞ্চম শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন।
ব্যক্তিগত জীবন
১৯৭০-এর দশকের শেষভাগে বেঞ্জামিন গিলানির সাথে শাবানা আজমির বাগদান সম্পন্ন হয়। ভারতীয় চলচ্চিত্র ও দূরদর্শন সংস্থানে তাদের পরিচয় হয়েছিল, কিন্তু আজমির উঠতি খ্যাতির সামলাতে না পেরে গিলানি এই বাগদান বাতিল করেন। পরে শেখর কাপুরের সাথে তার সাত বছর সম্পর্ক ছিল। ১৯৮৪ সালের ৯ই ডিসেম্বর তিনি কবি, গীতিকার ও চিত্রনাট্যকার জাভেদ আখতারের সাথে বিবাহ বন্ধনে আবদ্ধ হন। এতে তিনি আখতার-আজমি চলচ্চিত্র পরিবারের একজন সদস্য হন। এটি ছিল আখতারের দ্বিতীয় বিবাহ, পূর্বে তিনি বলিউডের চিত্রনাট্যকার হানি ইরানিকে বিয়ে করেছিলেন। তবে শাবানার পিতামাতা দুই সন্তানের (ফারহান আখতার ও জোয়া আখতার) জনকের সাথে সম্পর্কে জড়াতে নিষেধ করেছিলেন। তিনি আখতারের দুই সন্তানের সাথে সুসম্পর্ক বজায় রাখেন। ভারতীয় অভিনেত্রী ফারাহ নাজ ও তাবু তার ভাইজি এবং তানবী আজমী তার ভাইয়ের স্ত্রী।
সামাজিক ও রাজনৈতিক কর্ম
তিনি এইডস আক্রান্তদের সমাজবিচ্ছিন্নকরণের বিরুদ্ধে প্রচারাভিযান চালান। ভারত সরকারের অনুমোদনে নির্মিত একটি ছোট ভিডিও ক্লিপে দেখা যায় তিনি একটি এইচআইভি পজিটিভ শিশুকে তার কোলে নিয়ে বলছেন, "সে আপনাদের নিকট থেকে বিচ্ছিন্ন হতে চায় না। তার আপনাদের ভালোবাসা প্রয়োজন।" বাংলাদেশী চলচ্চিত্র মেঘলা আকাশ-এ তিনি একজন এইডস রোগীর চিকিৎসা প্রদানকারী চিকিৎসকের চরিত্রে অভিনয় করেন। এছাড়া তিনি অমুনাফাভোগী সংস্থা টেকএইডস থেকে নির্মিত এইচআইভি/এইডস শিক্ষামূলক অ্যানিমেটেড সফটওয়্যার টিউটোরিয়ালে কণ্ঠ দেন।
১৯৮৯ সাল থেকে তিনি ভারতের প্রধানমন্ত্রীর নেতৃত্বাধীন ন্যাশনাল ইন্টিগ্রেশন কাউন্সিলের সদস্য; ভারতের জাতীয় এইডস কমিশনের সদস্য; এবং ১৯৯৭ সালে রাজ্যসভার মনোনীত সদস্য। ১৯৯৮ সালে জাতিসংঘ জনসংখ্যা তহবিল (ইউএনএফপিএ) তাকে ভারতের শুভেচ্ছা দূত হিসেবে নিয়োগ দেয়।
২০১৯ সালে অনুষ্ঠিত ভারতের সাধারন নির্বাচনে তিনি বিহারের বেগুসারাই থেকে নির্বাচন করা ভারতীয় কমিউনিস্ট পার্টির কানহাইয়া কুমারের জন্য সক্রিয়ভাবে প্রচারাভিযান চালান।
পুরস্কার ও সম্মাননা
শাবানা আজমি ৫ বার শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার পেয়েছেন এবং তিনি এই বিভাগে সর্বাধিকবার বিজয়ী অভিনেত্রী।
বিজয়ী:
মনোনীত:
ফাযায়েলে আমল
ফাযায়েলে আমল (, Faz̤ā’il-i a‘māl [কর্মের পুণ্য] আমলের ফজীলত), যার মূল নাম তাবলীগী নিসাব (, Tablīg͟hī niṣāb [তাবলীগের পাঠ্যক্রম]), হল একটি ইসলামি সুফি ধর্মীয় গ্রন্থ, যা ভারতীয় মুসলিম সুফি সম্প্রদায়ের দেওবন্দি হাদিস পণ্ডিত মুহাম্মদ জাকারিয়া কান্ধলভি কর্তৃক তাবলীগ জামাতের সদস্যদের জন্য ভাল কাজের উপকারিতার উপর লিখিত গ্রন্থগুলোর মধ্যে প্রধানতম। গ্রন্থটি সরল ও সহজবোধ্য উর্দু ভাষায় রচিত, যার অধিকাংশেরই ভিত্তি হল অনুপ্রেরণাদায়ক গল্প। তাবলীগ জামাত গ্রন্থটিকে তাদের দৈনন্দিন কর্মতালিকায় সর্বোচ্চ গুরুত্ব দেয়, এবং তারা প্রতিদিন ফজর ও আসরের নামাজের পর প্রাত্যহিক বৈঠকে গ্রন্থটি পড়ে এবং অপরকে পড়তে উৎসাহিত করে। এটি বিশ্বব্যাপী বহুল পঠিত বইয়ের মধ্যে অন্যতম। তাবলীগ জামাত সাধারণত তাদের অনারব সম্প্রদায়সমূহের কাছে বইটি প্রচার করে, যেখানে তাদের আরবিভাষী সম্প্রদায়গুলোকে তারা এর পরিবর্তে ইয়াহিয়া নববী রচিত রিয়াজুস সালিহিন পড়ার পরামর্শ দেয়।
বিষয়বস্তু
গ্রন্থটি রচনার সময় ৬টি অংশে বিভক্ত ছিল। পরবর্তীতে আরেকটি অংশ যুক্ত করা হয়। যথাঃ
ইংরেজি
ফাযায়েলে আমলের ইংরেজি ভাষায় একাধিক সংস্করণ বের হয়েছে। ১৯৮৪ সালে সর্বপ্রথম দক্ষিণ আফ্রিকার “ওয়াটারভাল ইসলামিক ইন্সটিটিউট” থেকে এর ইংরেজি অনুবাদ বের হয়। এর অনুবাদ করেছেন আবদুল রশিদ এরশাদ এবং এর ইংরেজি ছিল দক্ষিণ আফ্রিকান ইংরেজি। ১৯৮৪ থেকে ১৯৯৭ পর্যন্ত এর পাঁচটি সংস্করণ বের হয়। আধুনিক ইংরেজি ভাষায় ২০১৫ সালে জমজম পাবলিকেশন্স থেকে আরেকটি সংস্করণ বের হয়। উক্ত সংস্করণটি অনুবাদ করেন আফজল হোসাইন।
বাংলা
২০০১ সালের অক্টোবর মাসে দারুল কিতাব থেকে এর বঙ্গানুবাদ বের হয়। এই অনুবাদটি করেন মুফতি মুহাম্মদ উবায়দুল্লাহ। তবলীগী কুতুবখানা থেকে আরেকটি অনুবাদ প্রকাশিত হয়। মুহাম্মদ ছাখাওয়াত উল্লাহ উক্ত অনুবাদ করেন। এই দুটি অনুবাদ হল এর প্রাথমিকতম বাংলা অনুবাদ। পরবর্তীতে এর আরও একাধিক অনুবাদ প্রকাশিত হয়। বাংলাদেশের দারুল ফিকর প্রকাশনী থেকে এর একটি "তাহকিক-তাখরিজযুক্ত" বলে দাবিকৃত চলিত বাংলা ভাষায় অনূদিত সংস্করণ ২০২২ সালের ২৫ জানুয়ারিতে প্রকাশিত হয়। বাংলাদেশের সালাফি মতাদর্শীগণ উক্ত অনুবাদটিরও সমালোচনা করে তাকে ভূলত্রুটিযুক্ত বলে দাবি করেন।
আরবি
২০০০ সালে মাকতাবাতুল ইয়াহিয়া থেকে ফাযায়েলে আমলের একটি আরবি সংস্করণ প্রকাশিত হয়। উক্ত সংস্করণটি ফাযায়েলে আমলের একটি সংক্ষিপ্ত সংস্করণ। এর আরবি নাম দেওয়া হয়েছে “মিনহাজুল হায়াতিল ইমানিয়্যাহ ওয়াত তারবিয়্যাতুল দিনিয়্যাহ ফি দুয়িল কিতাবি ওয়াস সুন্নাহ ইয়ানি মাজমুয়া আর রাসঈল ফিল আমল ওয়াল আখলাখ”। উক্ত অনুবাদটি করেছেন মুহাম্মদ জাকারিয়া কান্ধলভির পুত্র মুহাম্মদ তালহা কান্ধলভি এবং তাহকীক করেছেন দারুল উলুম নাদওয়াতুল উলামার মুদাররিস আবদুর রশিদ আন নদভী।  এছাড়াও হিন্দি ও গুজরাটি ভাষায় বইটি অনূদিত হয়েছে। তুর্কী ভাষায়ও এর একটি অনুবাদ ব্যাপকভাবে জনপ্রিয়, তুর্কী ভাষায় যার নাম "আম্মেলেরিন ফাযিলেতলেরি" (Ammelerin Faziletleri)।
বিভিন্ন সংস্করণে পার্থক্য
কিছু উর্দু সংস্করণে আরও যুক্ত রয়েছে এহতেশামুল হাসান কান্ধালভি রচিত মুসালমানো কি মউজুদাহ পস্তি কা ওয়াহিদ ইলাজ (১৯৩৯) (, মুসলিমদের বর্তমান অবক্ষয়ের একমাত্র প্রতিকার)। ইংরেজি সংস্করণগুলোতে আরও অন্যান্য লেখাও অন্তর্ভুক্ত রয়েছে Six Fundamentals বা ছয় মূলনীতি (আশিক ইলাহির ছে বাতেঁ (, ছয়টি মূলকথা) এর অনুবাদ), A Call to Muslims বা মুসলিমদের প্রতি একটি আহ্বান (মুহাম্মদ ইলিয়াস কান্ধলভি রচিত ১৯৪৪ সালের একটি বক্তৃতার অনুবাদ), ও Muslim Degeneration and its Only Remedy বা মুসলিমদের বর্তমান অবক্ষয়ের একমাত্র প্রতিকার (এহতেশামুল হাসান কান্ধলভি রচিত মুসালমানো কি মউজুদাহ পস্তি কা ওয়াহিদ ইলাজ এর অনুবাদ)। ফাজায়েলে আমলের কিছু সংস্করণে জাকারিয়া কান্ধালভি রচিত ফাযায়েলে দুরুদ (১৯৬৫) (, দরূদের উপকারিতা) সংযুক্ত করা হয় নি।
সমালোচনা
অভিযোগ রয়েছে যে বইটি ঐতিহাসিকভাবে সন্দেহজনক ও অবিশুদ্ধ ঐতিহ্য (আছার, হাদিসের আরেকটি নাম) ও বাস্তবতানির্ভর শ্রুতিমধুর অনুগল্প।   আহলে হাদীস এবং সালাফি সম্প্রদায়গুলি অভিযোগ করে যে, এই ইসলামী বইটিতে অনেক ভিত্তিহীন হাদীসের উল্লেখ রয়েছে এবং তারা বইটি না পড়ার পরামর্শ দেয়। সালাফি আলেম সালিহ আল মুনাজজিদ বলেছেন, "আলেমরা তাবলীগী নিসাব গ্রন্থের বিরুদ্ধে সতর্ক করে চলেছেন, অন্যথায় ফাজায়িল আল-আমাল নামে পরিচিত। এটি কোন মুসলমানের পক্ষে পড়া বৈধ নয়; বরং তাদের ছহীহ সুন্নাহর বইয়ের লেখকদের উপর দৃষ্টি নিবদ্ধ করা উচিত, যার লেখকরা আহলে সুন্নাহ ওয়াল জামা'আর পথ অনুসরণ করেন। বইগুলিতে যেহেতু কল্পকাহিনী ও মিথ্যা রয়েছে, তাই মুসলিমদের হৃদয়ে বা মনে এই বইগুলোর কোনও স্থান থাকা উচিত না।"
হামমুদ আত-তুওয়াইজরী লিখেছেন যে, তাবলীগ জামাত "এই বইটির প্রতি অনেক মনোযোগ দেয়, যাকে তারা আহলে সুন্নাহর সহীহাইন ও হাদীসের অন্যান্য বইয়ের সমপর্যায়ে সম্মান করে। তাবলীগ জামাত এই বইটিকে ভারতীয় ও অন্যান্য অনারব গোষ্ঠীর জন্য সবচেয়ে গুরুত্বপূর্ণ রেফারেন্স বই বানিয়ে নিয়েছে। এতে ব্যাপক পরিমাণে শিরক, উদ্ভাবন (বিদআত), কল্পকাহিনী এবং মনগড়া (মাওজু ') এবং দুর্বল (জঈফ) হাদীস রয়েছে। বাস্তবে এটি একটি মন্দ, পথভ্রষ্টতা এবং বিভ্রান্তির (ফিতনা) বই। "
শামস আদ-দ্বীন আল-আফগানী লিখেছেন, "দেওবন্দীদের শীর্ষস্থানীয় ইমামদের হাতে এমন বই রয়েছে, দেওবন্দীরা যে বইগুলোর আরাধনা করে, তবে সেগুলি সমাধি-উপাসক এবং সুফি ব্যক্তিপূজার কল্পকাহিনী দ্বারা পরিপূর্ণ, এবং উদাহরণস্বরূপ তিনি তাবলীগী নিসাবসহ বেশ কয়েকটি বইয়ের কথা উল্লেখ করেছেন, যেমন, নিসাব আত-তাবলীগ, এবং মানহাজ আত-তাবলীগ। এই দেওবন্দীরা এই বইগুলি প্রকাশ্যে অস্বীকার করেনি বা তাদের বিরুদ্ধে সতর্ক করেনি এবং তারা এই বইগুলোর মুদ্রণ ও বিক্রয়ও বন্ধ করেনি। ভারত ও পাকিস্তান ও অন্যান্য স্থানের বাজার এই বইগুলো দ্বারা পরিপূর্ণ।"
আল-মাউসূআআহ-আল-মুয়াসারাহ ফিল-আদায়ান ওয়াল-মাধাহিব ওয়াল-আহযাব আল-মুআসিরাহ-তে বলা হয়েছে যে, "আরব দেশে তাবলীগ জামায়াত তাদের সমাবেশে - রিয়াজুস সালিহীন থেকে পড়াতে মনোনিবেশ করে, তবে অনারব দেশগুলিতে তারা হায়াত আস-সাহাবা এবং তাবলীগী নিসাব (ফাজায়েলে আমল) থেকে পড়ার দিকে মনোনিবেশ করে; শেষোক্ত বইটি কল্পকাহিনী এবং জঈফ (দুর্বল) হাদীস দ্বারা পরিপূর্ণ।"
অষ্ট ভূজা প্রসাদ শুক্লা
১৯৭৮ সালের জুন মাসে তিনি শ্রীমতী সাবিত্রী শুক্লার সাথে বিবাহ বন্ধনে আবদ্ধ হন। তাঁদের একটি ছেলে ও তিন মেয়ে রয়েছে।
শিক্ষাগত যোগ্যতা এলএলবি ও এমএ এবং তিনি কাতারসোয়াম, পোস্ট- ধানঘাটা, জেলা- বাস্তি (ইউপি)।
বেগম আখতারের রেকর্ডকৃত গানের তালিকা
বেগম আখতার (১৯১৪-১৯৭৪) ছিলেন দাদরা, ঠুমরি ও গজলের একজন হিন্দুস্তানি শাস্ত্রীয় সংগীত শিল্পী। "ভারতের শ্রেষ্ঠ গজল-শিল্পীদের অন্যতম" হিসেবে তাঁকে "মালিকা-এ-তারান্নুম" বা "মালিকা-এ-গজল" (গজল সম্রাজ্ঞী) নামে অভিহিত করা হয়। বেগম আখতারের প্রথম রেকর্ডিং ছিল এইচএমভি লেভেলে প্রকাশিত গজল ও দাদরার একটি সংকলন। এই সংকলনের গজল "ওহ্ আসিরে-দাম-এ-বালা" বিশেষ জনপ্রিয়তা অর্জন করে। তিনি তাঁর সমগ্র কর্মজীবনে মোট ১৬৭টি গান গেয়েছিলেন, এগুলির মধ্যে ২০টি গান তিনি গেয়েছিলেন চলচ্চিত্রের জন্য।
বেগম আখতারের সংগীত পরিবেশনার পদ্ধতিটি ছিল শাস্ত্রীয় সংগীত পরিবেশনার ধ্রুপদি রীতির অনুসারী। তিনি শুধুমাত্র ঐতিহ্যবাহী তবলা, সেতার ও হারমোনিয়াম সহযোগে গান গাইতেন। গালিবের "আহ্ কো চাহিয়ে ইক উম্র্ আসার হোনে তক্" ও  "কোই উমিদ বার নেহিঁ আতি" গজলগুলি গেয়ে তিনি সর্বসাধারণের মধ্যে বিশেষ পরিচিতি অর্জন করেন।
আখতারি বাই নামে এল মেহফিল গায়িকা হিসেবে তিনি তাঁর কর্মজীবনের সূত্রপাত ঘটিয়েছিলেন। ১৯৩৪ সালে বিহার ভূমিকম্পের সাহায্যার্থে আয়োজিত সংগীত সম্মেলনে গান গেয়ে তিনি খ্যাতি অর্জন করেন। জনপ্রিয়তার ভিত্তিতে তিনি চলচ্চিত্রে কাজ করার প্রস্তাব পান। কলকাতার ইস্ট ইন্ডিয়া কোম্পানি প্রযোজিত এক দিন কা বাদশাহ্ ও নল দময়ন্তী ছবির মাধ্যমে তাঁর চলচ্চিত্রে কর্মজীবনের সূচনা ঘটে। ১৯৪২ সালে মেহবুব খান তাঁকে রোটি চলচ্চিত্রে অভিনয় করান। চলচ্চিত্রে গাওয়া তাঁর যে গানগুলি জনপ্রিয়তা লাভ করেছিল তার মধ্যে অন্যতম "ফির সে ফস্লে বাহার আয়ি"। ১৯৪৫ সালে কাকোলির নবাব ইশতিয়াক আহমেদ আব্বাসির সঙ্গে বিবাহবন্ধনে আবদ্ধ হওয়ার পর পাঁচ বছরের জন্য বেগম আখতারের কর্মজীবনে একটি ছেদ ঘটে। দানা পানি (১৯৫৩) ও এহসান (১৯৫৪) ছবি দু’টির মাধ্যমে তিনি আবার চলচ্চিত্র জগতে ফিরে আসেন। ১৯৫৬ সালের পর তিনি চলচ্চিত্রে কাজ করা বন্ধ করে দেন, কিন্তু মঞ্চানুষ্ঠান চালিয়ে যান। তাঁর গীত সংগীত-সংকলনে রয়েছে গালিব, মোমিন, ফয়েজ আহমেদ ফয়েজ, জিগর মোরাদাবাদি, শাকিল বাদাউনি, মির তাকি মির, সৌদা ও শামিম জয়পুরির গজল।
ধূমকেতু (২০১৬-এর চলচ্চিত্র)
ধূমকেতু হচ্ছে ২০১৬ সালে মুক্তিপ্রাপ্ত একটি বাংলাদেশী প্রণয়ধর্মী-নাট্য চলচ্চিত্র। চলচ্চিত্রটি পরিচালনা করেছেন শফিক হাসান ও মুন্নি প্রোডাকশনের ব্যানারে প্রযোজনা করেছেন মুনির রেজা। এতে কেন্দ্রীয় চরিত্রে অভিনয় করেছেন শাকিব খান, পরীমনি ও তানহা তাসনিয়া। পাশাপাশি আলীরাজ, অমিত হাসান, পারভীন সুলতানা দিতি ও রেবেকা সহ অন্যান্যরা এর বিভিন্ন গুরুত্বপূর্ণ ভূমিকা অভিনয় করেছেন।
কাহিনি সংক্ষেপ
একই গ্রামের ভূঁইয়া বাড়ির ছেলে শাওন (শাকিব খান)। তিনি ছোটবেলায় শহর থেকে গ্রামে আসা চৌধুরী পরিবারের একটা উপকার করেন। তারপর পেরিয়ে যায় অনেক বছর। উপকার করা ছেলেটা বড় হয়ে হোন শাকিব খান। আর যাদের উপকার করেন সেই চৌধুরী সাহেবের (আলীরাজ) মেয়ে বড় হয়ে রুখমনি (পরীমনি)।
একদিন কলেজের সামনে গুণ্ডারা ধরে নিয়ে যেতে চায় তাকে। সেখান থেকে বাঁচান শাওন। তাকে সঙ্গে নিয়ে বাড়ি পৌঁছে দিতে বলেন রুখমনি। বাড়িতে এসে চৌধুরীকে দেখে চিনতে পারেন শাওন, ছোটবেলার উপকারের কথাটা মনে করিয়ে দেন।
চৌধুরী সাহেব তাকে অন্য কোথাও না থেকে নিজের বাড়িতে থাকতে বলেন। ধীরে ধীরে চৌধুরীর মেয়ে রুখমনির সঙ্গে প্রেমের সম্পর্ক গড়ে উঠে। বিষয়টি জানাজানি হলে রুখমনির মা (পারভীন সুলতানা দিতি) শাওনকে অন্য জায়গায় বাসা নিতে বলে।
এদিকে চৌধুরী সাহেবের পরিচিত আরেক ব্যবসায়ী অমিত হাসান পছন্দ করে রুখমনিকে। বিভিন্নভাবে খারাপ মানুষ হিসেবে পরিচিত করাতে চান শাওনকে।
একদিন জ্যোতিষীর কাছে হাত দেখাতে যান শাওন ও রুখমনি। হাত দেখে জ্যোতিষী বলেন তার বৌ ভাগ্য ভালো যাবে না। প্রথম বউ বেশিদিন বাঁচবে না। পরের বউয়ের সঙ্গে সম্পর্কটা স্থায়ী হবে।
ভয় পেয়ে অন্য একটা মেয়েকে বিয়ে কারার পরিকল্পনা করেন শাওন। তাকে খুঁজেও পান তিনি।
শাওন চান প্রথম বউ অল্পদিনে মারা যাবার পর রুখমনিকে চির জীবনের জন্য পাবেন। এখানেই এলোমেলো হয়ে যায় সবকিছু। এদিকে চৌধুরী সাহেব রুখমনির বিয়ে ঠিক করেন অমিত হাসানের সঙ্গে। অবশেষে সবকিছুর সমাধান হয়।
প্রযোজনা
২০১৪ সালের ২৩ জুন পূবাইলে শাকিব খানের বাড়ি 'জান্নাত'এ ধূমকেতু চলচ্চিত্রের মহরত অনুষ্ঠিত হয় ও শ্যুটিং শুরু হয়। ২০১৬ সালের ২ অক্টোবর থেকে ৬ অক্টোবর টানা পাঁচ দিন কক্সবাজারে দুটি গানের দৃশ্য ধারণের মধ্যদিয়ে এ চলচ্চিত্রের দৃশ্য ধারণের কাজ শেষ হয়।
সঙ্গীত
ধুমকেতু চলচ্চিত্রের সুর ও সঙ্গীতায়োজন করেছেন আহমেদ হুমায়ুন। চলচ্চিত্রটিতে মোট ছয়টি গান ব্যবহার করা হয়েছে। ২০১৬ সালের ১৭ নভেম্বর চুপিচুপি মন শিরোনামের একটি গান লাইভ টেকনোলজিসের ইউটিউব চ্যানেলে প্রকাশ করা হয়, যেখান কন্ঠ দেন ইমরান মাহমুদুল ও খেয়া এবং এর গীত রচনা করেছেন সুদীপ কুমার দীপ। এছাড়াও "মাঝেমাঝে আসি" শিরোনামের একটি আইটেম গানও ব্যবহার করা হয় এই চলচ্চিত্রে। গানগুলোতে কণ্ঠ দিয়েছেন ইমরান মাহমুদুল, কুমার বিশ্বজিৎ, কিশোর, খেয়া, পিংকি ও জোজো (ভারত)।
বাজারজাতকরণ ও মুক্তি
২০১৬ সালের ৯ জানুয়ারি লাইভ টেকনোলজিসের ইউটিউব চ্যানেলে চলচ্চিত্রের ফার্স্ট লুক টিজার প্রকাশ করা।   এরপর ৩০ নভেম্বর প্রকাশ করা হয় এটির দ্বিতীয় টিজার। ২০১৬ সালের ১৪ নভেম্বর চলচ্চিত্রটি সেন্সর বোর্ডে প্রদর্শিত হয়। এরপর, ১৫ নভেম্বর সেন্সর বোর্ড কর্তৃক এটি ছাড়পত্র লাভ করে।
হায়াও মিয়াজাকি
হায়াও মিয়াজাকি (宮崎 駿 মিয়াজাকি হায়াও) (জন্ম: জানুয়ারি ৫, ১৯৪১; টোকিও, জাপান) একজন জাপানি এনিমে পরিচালক‌। তিনি এনিমেশন স্টুডিও এবং প্রোডাকশন কোম্পানী স্টুডিও জিবলির প্রতিষ্ঠাতাদের একজন।
ক্যাসেল ইন দ্য স্কাই (১৯৮৬)
কিকি'স ডেলিভারি সার্ভিস (১৯৮৯)
মাই নেইবর তোতোরো (১৯৮৮)
প্রিন্সেস মনোনোকে (১৯৯৭)
স্পিরিটেড অ্যাওয়ে (২০০১)
হাউল'স মুভিং ক্যাসেল (২০০৪)
দ্য উইন্ড রাইজেস (২০১৩)
ক্যামেরন ম্যাকেঞ্জি
ক্যামেরন ম্যাকেঞ্জি (জন্ম ১০ জানুয়ারী ১৯৭০) একজন অস্ট্রেলীয় স্প্রিন্টার। তিনি ১৯৯৬ গ্রীষ্মকালীন অলিম্পিকে পুরুষদের ৪ × ৪০০ মিটার রিলেতে প্রতিদ্বন্দ্বিতা করেছিলেন।
সাদা শাপলা
সাদা শাপলা, শালুক বা তারা শাপলা বা কুমুদ (বৈজ্ঞানিক নাম: Nymphaea nouchali; সমনাম: Nymphaea stellata), হচ্ছে শাপলা পরিবারের Nymphaea গণের একটি জলজ উদ্ভিদ। এটি বাংলাদেশ ও শ্রীলংকার জাতীয় ফুল।
ভৌগোলিক বিস্তৃতি ও আবাসস্থল
এই জলজ উদ্ভিদ আফগানিস্তান, ভারতীয় উপমহাদেশ থেকে তাইওয়ান, দক্ষিণ-পূর্ব এশিয়া ও অস্ট্রেলিয়া পর্যন্ত বিস্তৃত অঞ্চলে জন্মে। সাধারণত নিম্ন ও মধ্যম গভীরতার স্থির অথবা কম স্রোতের জলাশয়ে জন্মে।
বর্ণনা
alt=শাপলার ফল (ঢ্যাপ) - Water Lily Fruit. আলোকচিত্র : আহমেদ আলী শাহ্ শাওন|থাম্ব|শাপলার ফল (ঢ্যাপ) - Water Lily Fruit. সাদা শাপলা এশিয়ার প্রজাতি। এরা অজরায়ুজ উদ্ভিদ। এর কাণ্ড ও মূল পানিতে নিমজ্জিত থাকে। পাতাগুলো আংশিকভাবে নিমজ্জিত। পাতার উপরিভাগ সবুজ এবং নিচের দিকের রঙ গাঢ়। এদের আকার ২২-২৩ সেমি. এবং বিস্তৃতি ০.৯ থেকে ১.৮ মিটার। গাছ উজ্জ্বল সবুজ। ফুল ছোট, ৭-১০ সেমি চওড়া, পাপড়ি অনেকগুলি, পাপড়ি সরু ও চোখা। হালকা নীল এবং সুগন্ধি।
বহিঃসংযোগ
alt=সাদা শাপলা। আলোকচিত্র : আহমেদ আলী শাহ্ শাওন।|থাম্ব|সাদা শাপলা। আলোকচিত্র : আহমেদ আলী শাহ্ শাওন। Neel kamal (blue waterlily) in Indian culture on Biodiversity of India portal.
ওয়াল্টার ম্যাথাউ
ওয়াল্টার ম্যাথাউ (Walter Matthau; জন্ম: ওয়াল্টার জন ম্যাথো, ১ অক্টোবর ১৯২০ - ১ জুলাই ২০০০) ছিলেন একজন মার্কিন অভিনেতা ও কৌতুকাভিনেতা। তিনি তার অভিনীত দি অড কাপল চলচ্চিত্রে অস্কার ম্যাডিসন চরিত্রে অভিনয় করার জন্য সুপরিচিত। চলচ্চিত্রে অভিনয়ের স্বীকৃতি হিসেবে তিনি একটি একাডেমি পুরস্কার, একটি গোল্ডেন গ্লোব পুরস্কার, একটি বাফটা পুরস্কার ও একটি দাভিদ দি দোনাতেল্লো পুরস্কার লাভ করেন এবং মঞ্চে অভিনয়ের স্বীকৃতি হিসেবে দুটি টনি পুরস্কার অর্জন করেন।
নিউ ইয়র্ক সিটিতে জন্মগ্রহণ করার ম্যাথাউ ড্রামাটিক ওয়ার্কশপে অভিনয়ের প্রশিক্ষণ গ্রহণ করেন এবং মঞ্চে অভিনয় শুরু করেন। তিনি আ শট ইন দ্য ডার্ক (১৯৬২) মঞ্চনাটকে অভিনয় করে শ্রেষ্ঠ চরিত্র অভিনেতা বিভাগে ও দি অড কাপল (১৯৬৫) মঞ্চনাটকে অভিনয় করে শ্রেষ্ঠ মুখ্য অভিনেতা বিভাগে টনি পুরস্কার অর্জন করেন। তিনি নিল সিমনের দি অড কাপল মঞ্চনাটক অবলম্বনে নির্মিত একই নামের চলচ্চিত্রে এবং ৩০ বছর পর এর অনুবর্তী পর্ব দি অড কাপল টু-এ অভিনয় করেন। ১৯৯০-এর দশকে তিনি তার দি অড কাপলের সহশিল্পী জ্যাক লেমনের সাথে গ্রাম্পি ওল্ড মেন ও এর অনুবর্তী পর্ব গ্রাম্পিয়ার ওল্ড মেন চলচ্চিত্রে অভিনয় করেন।
ম্যাথাউ ১৯৬৬ সালে দ্য ফরচুন কুকি চলচ্চিত্রে অভিনয় করে তিনি প্রথমবার একাডেমি পুরস্কারে মনোনীত হন এবং শ্রেষ্ঠ পার্শ্ব অভিনেতা বিভাগে একাডেমি পুরস্কার অর্জন করেন। এছাড়া তিনি কচ (১৯৭১) ও দ্য সানশাইন বয়েজ (১৯৭৫) চলচ্চিত্রে অভিনয় করে দুটি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। দ্য সানশাইন বয়েজ চলচ্চিত্রের জন্য তিনি শ্রেষ্ঠ সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন।
দ্বিতীয় বিশ্বযুদ্ধ
দ্বিতীয় বিশ্বযুদ্ধকালীন ম্যাথাউ গ্রেট ব্রিটেনে মার্কিন যুক্তরাষ্ট্রের সেনা বিমান বাহিনীর অষ্টম বিমান বাহিনীতে রেডিওম্যান-গানার হিসেবে দায়িত্ব পালন করেন। তিনি কনসোলিডেটেড বি-২৪ লিবারেটর বোম্বার দলের সদস্য ছিলেন। তিনি জেমস স্টুয়ার্টের সাথে ৪৫৩তম বোম্বার্ডমেন্ট দলে ছিলেন। ইংল্যান্ডে আরএএফ ওল্ড বুকেনহামে থাকাকালীন তিনি নরফোক থেকে মহাদেশীয় ইউরোপে বালজের যুদ্ধকালীন মিশন পরিচালনা করতেন। তিনি যুদ্ধের শেষ পর্যন্ত স্টাফ সার্জেন্ট পদে অধিষ্ঠিত হয়েছিলেন, এবং অভিনেতা হিসেবে কর্মজীবন শুরু করতে যুদ্ধের শেষে মার্কিন যুক্তরাষ্ট্রে ফিরে আসেন।
কর্মজীবন
ম্যাথাউ দ্য নিউ স্কুলের ড্রামাটিক ওয়ার্কশপে অভিনয়ের প্রশিক্ষণ গ্রহণ করেন। সেখানে তার সহপাঠী ছিলেন জার্মান পরিচালক আরভিন পিসকাটর। তিনি উইল সাকসেস স্পয়েল রক হান্টার? ও আ শট ইন দ্য ডার্ক (১৯৬২) মঞ্চনাটকে অভিনয় করে জনপ্রিয়তা অর্জন করেন। দ্বিতীয় মঞ্চনাটকটির জন্য তিনি ১৯৬২ সালে শ্রেষ্ঠ চরিত্র অভিনেতা বিভাগে টনি পুরস্কার অর্জন করেন।
১৯৬৫ সালে নিল সিমন তাকে দি অড কাপল মঞ্চনাটকে অভিনয়ের সুযোগ দেন করে। ম্যাথাউ এতে আর্ট কার্নির সাথে ক্রীড়া বিষয়ক লেখক অস্কার ম্যাডিসন চরিত্রে অভিনয় করেন। এই কাজের জন্য তিনি শ্রেষ্ঠ মুখ্য অভিনেতা বিভাগে টনি পুরস্কার অর্জন করেন। তিনি পরবর্তী কালে এই মঞ্চনাটক অবলম্বনে নির্মিত একই নামের (১৯৬৮) চলচ্চিত্রে জ্যাক লেমনের সাথে অভিনয় করেন। তিনি এডওয়ার্ড দিমিত্রিকের হিচককীয় রোমহর্ষক মিরেজ (১৯৬৫) চলচ্চিত্রে গোয়েন্দা টেড ক্যাসেল চরিত্রে অভিনয় করেন।
ম্যাথাউ ১৯৬৬ সালে হাস্যরসাত্মক দ্য ফরচুন কুকি চলচ্চিত্রে আইনজীবী উইলিয়াম এইচ. "হুইপল্যাশ উইলি" গিংরিচ" চরিত্রে অভিনয় করে ব্যাপক সাফল্য অর্জন করেন। এটি বিলি ওয়াইল্ডারের পরিচালনায় তার অভিনীত একাধিক চলচ্চিত্রের প্রথম চলচ্চিত্র এবং তিনি এই কাজের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কার অর্জন করেন। এছাড়া তিনি কচ (১৯৭১) ও দ্য সানশাইন বয়েজ (১৯৭৫) চলচ্চিত্রে অভিনয় করে দুটি শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। দ্য সানশাইন বয়েজ চলচ্চিত্রের জন্য তিনি শ্রেষ্ঠ সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন।
ক্যাস্ট অ্যাওয়ে
কাস্ট অ্যাওয়ে ২০০০ সালের একটি আমেরিকান নাট্য চলচ্চিত্র যা রবার্ট জেমেকিস পরিচালিত ও প্রযোজিত এবং টম হ্যাঙ্কস, হেলেন হান্ট এবং নিক সিয়ার্সি অভিনীত। হ্যাঙ্কস দক্ষিণ প্রশান্ত মহাসাগরে তার বিমান দুর্ঘটনার পর একটি জনবসতিহীন দ্বীপে আটকে পড়া একজন ফেডএক্স কর্মচারীর চরিত্রে অভিনয় করেছেন এবং ছবিটিতে তার বেঁচে থাকা এবং দেশে ফেরার মরিয়া প্রচেষ্টা তুলে ধরা হয়েছে। চলচ্চিত্রটি ২২ডিসেম্বর,২০০০ মুক্তি পায়। এটি বিশ্বব্যাপী $৪২৯ মিলিয়ন আয় করে। হ্যাঙ্কস ৭৩তম একাডেমি পুরস্কারে নেতৃস্থানীয় ভূমিকায় শ্রেষ্ঠ অভিনেতার জন্য মনোনীত হয়।
কালাইয়া ইউনিয়ন
কালাইয়া বাংলাদেশের পটুয়াখালী জেলার অন্তর্গত বাউফল উপজেলার একটি ইউনিয়ন।
আয়তন
কালাইয়া ইউনিয়নের আয়তন ১৪,৪২০ একর।
প্রশাসনিক কাঠামো
কালাইয়া ইউনিয়ন বাউফল উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম বাউফল থানার আওতাধীন। এটি জাতীয় সংসদের ১১২নং নির্বাচনী এলাকা পটুয়াখালী-২ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী কালাইয়া ইউনিয়নের মোট জনসংখ্যা ২৫,১২৩ জন। এর মধ্যে পুরুষ ১২,২৪৭ জন এবং মহিলা ১২,৮৭৬ জন। মোট পরিবার ৫,৫২৮টি।
শিক্ষা
২০১১ সালের আদমশুমারি অনুযায়ী কালাইয়া ইউনিয়নের সাক্ষরতার হার ৫১.৯%।
জেমস সাউদার্টন
জেমস সাউদার্টন (James Southerton; জন্ম: ১৬ নভেম্বর, ১৮২৭ - মৃত্যু: ১৬ জুন, ১৮৮০) সাসেক্সের পেটওয়ার্থ এলাকায় জন্মগ্রহণকারী ইংল্যান্ডের পেশাদার আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি।
ঘরোয়া প্রথম-শ্রেণীর ইংরেজ কাউন্টি ক্রিকেটে হ্যাম্পশায়ার, সারে ও সাসেক্সের পক্ষে খেলেছেন। ১৮৫৪ থেকে ১৮৭৯ সময়কাল পর্যন্ত তার প্রথম-শ্রেণীর ক্রিকেট জীবন চলমান ছিল। শুরুতে বেশ ধীরগতিতে অগ্রসর হন। কিন্তু, পরবর্তীকালে ১৮৭০-এর দশকে আলফ্রেড শয়ের সাথে তাকেও অন্যতম সেরা স্লো বোলার হিসেবে চিত্রিত করা হয়। দলে তিনি মূলতঃ রাউন্ড-আর্ম ডানহাতি স্লো বোলিং করতেন। এছাড়াও নিচেরসারিতে ডানহাতে ব্যাটিং করে স্বীয় সক্ষমতার পরিচয় প্রদর্শন করেছেন।
প্রারম্ভিক জীবন
১৮৫০-এর দশকে ব্যাটসম্যান হিসেবে ক্রিকেট জীবন শুরু করেন সাউদার্টন। তবে, ১৮৫৮ সাল থেকে কিছু ভালোমানের রান তুলতে সক্ষম হন। এ সময় তিনি ব্যাটিং উদ্বোধনে নামতে শুরু করেন । ভারী রোলারের যুগে ২২ গড়ে রান সংগ্রহকারী দুইজনের একজন ছিলেন। এ অবস্থানে সাসেক্সের পক্ষে কমই সফলতা পেয়েছেন। পরের দুই মৌসুমে বড় ধরনের প্রথম-শ্রেণীর খেলায় অংশ নিতে পারেননি। ১৮৬১ সালে সাউদাম্পটনে চলে যান ও ১৮৬৭ সাল পর্যন্ত অ্যান্টিলোপ গ্রাউন্ডের কাছে বসবাস করতে থাকেন। এ সময়ে আইনগত বাঁধা না থাকায় তিনি একই মৌসুমে সাসেক্স ও হ্যাম্পশায়ারের পক্ষে খেলার সুযোগ লাভ করেন।
১৮৬৫ সালের পর সাউদার্টন স্লো বোলিংয়ে ব্যাপক উত্তরণ ঘটান। এরফলে বেশ সুনাম কুড়ান ও অনেক রেকর্ডের জন্ম দেন। একসময় বোলিং বলতে কেবলমাত্র ফাস্ট রাউন্ড-আর্মকে বোঝানো হতো। তবে, সাউদার্টনের ধীরগতিসম্পন্ন বোলিংয়ের বিপরীতে ব্যাটসম্যানেরা বেশ হিমশিম খেয়ে যেতো।
সাউদাম্পটন ত্যাগ করে সারে-সহ সাসেক্স ও হ্যাম্পশায়ারে অবস্থান করেন। তবে, সারের দীর্ঘতর খেলার ব্যবস্থাপনা থাকায় অনেক খেলায় অংশ নেন সাউদার্টন। ফলশ্রুতিতে তিনি ইংল্যান্ডের অন্যতম সফল বোলারের মর্যাদা লাভ করেন। সারে ও সাসেক্সে খেলে ১৮৬৮ সালে ১৫১ উইকেট নিয়ে সর্বোচ্চ উইকেট শিকারীতে পরিণত হন। দুই বছর পর প্রথম বোলার হিসেবে প্রথম-শ্রেণীর ক্রিকেটে দুইশত উইকেট পান।
খেলোয়াড়ী জীবন
১৮৭৬ মৌসুমে পূর্ববর্তী বছরের তুলনায় আটাশ উইকেট কম শিকার করা স্বত্ত্বেও পরবর্তী শীতকালে অস্ট্রেলিয়া সফরের জন্য জেমস লিলিহোয়াইটের নেতৃত্বাধীন দলের সদস্য মনোনীত হন। ফলশ্রুতিতে ইতিহাসের প্রথম টেস্ট খেলায় অংশগ্রহণের সুযোগ পান তিনি। ৪৯ বছর ১১৯ দিন বয়সে তার টেস্ট অভিষেক হয় যা অভিষেকে সর্ববয়োঃজ্যেষ্ঠ টেস্ট ক্রিকেটারে রূপান্তরিত করে ও এ রেকর্ডটুকু অদ্যাবধি টিকে রয়েছে। ১৫ মার্চ, ১৮৭৭ তারিখে টেস্ট অভিষিক্ত সাউদার্টনের দল ইংল্যান্ড টসে পরাজিত হয় ও ফিল্ডিংয়ে নামে। ঐদিন তিনি দ্বিতীয় পরিবর্তিত বোলার হিসেবে বোলিং কার্য সম্পন্ন করেন। চার্লস ব্যানারম্যান ও ব্রান্সবি কুপারের মধ্যকার শক্ত জুটিতে গড়া ৭৭ রানকে বাড়তে দেননি তিনি। কুপারকে ১৫ রানে বোল্ড করেন। বিলি মিডউইন্টারকে জর্জ ইউলিটের ক্যাচে পরিণত করে প্রথম টেস্ট বোলার হিসেবে ২ উইকেট লাভের কৃতিত্ব প্রদর্শন করেন। দিনশেষে তার বোলিং পরিসংখ্যান ছিল ২/৪০। দ্বিতীয় দিন সাউদার্টন বোলিং চালিয়ে যেতে থাকেন ও জ্যাক ব্ল্যাকহামকে ১৭ রানে বোল্ড করে ৩য় উইকেট পান এবং দ্বিতীয় ৫০ রানের জুটি ভেঙ্গে ফেলেন।
অবসর
ক্রিকেট থেকে অবসর নেয়ার মাত্র দশ মাস পর স্বল্পকালীন ফুসফুসের প্রদাহজনিত কারণে সাউদার্টন প্রথম টেস্ট ক্রিকেটার হিসেবে মৃত্যুবরণ করেন। ১৬ জুন, ১৮৮৯ তারিখে ৫২ বছর বয়সে সারের মিচ্যামে তার দেহাবসান ঘটে। তবে, খেলাগুলো আনুষ্ঠানিকভাবে টেস্ট খেলার মর্যাদা পায় আরও কিছুকাল পর। কিন্তু, সাউদার্টন তার গড়া কোন রেকর্ডই কখনো জানতে পারেননি।
অমল বোস
অমল বোস (জন্ম: ১৯৪৩ — মৃত্যু: ২৩ জানুয়ারি, ২০১২) বাংলাদেশের চলচ্চিত্র জগতের একজন খ্যাতিমান অভিনেতা ছিলেন। পাশাপাশি মঞ্চ, টিভি, বেতার, বিজ্ঞাপনচিত্রসহ সর্বক্ষেত্রেই দীপ্ত পদচারণা ছিল তার। তার প্রকৃত নাম অমলেন্দু বিশ্বাস। তিনি তার অভিনয় জীবন শুরু করেন মঞ্চ নাটকে অভিনয়ের মাধ্যমে। ১৯৬৩ সালে থেকে তিনি ক্লাব থিয়েটার-এ মঞ্চ নাটকে কাজ করেন। ১৯৬৬ সালে তিনি প্রথম রাজা সন্ন্যাসী ছবিতে অভিনয় করেন।
প্রারম্ভিক জীবন
অমল বোস ১৯৪৩ সালে ফরিদপুরের বোয়ালমারী উপজেলায় জন্মগ্রহণ করেন। তিনি ষাটের দশকের প্রথম থেকেই অভিনয়ের সঙ্গে যুক্ত হন। একাধারে মঞ্চ, টিভি, চলচ্চিত্র ও বেতার জগতে পদচারণা ছিল। সেই সুবাদে ঢাকাতেই তিনি জীবনের সিংহভাগ সময় কাটিয়েছেন। পরিবারের অন্যান্য সদস্যের মধ্যে ছিল তার স্ত্রী - স্বাতী বোস, একমাত্র মেয়ে - মন্দিরা বোস ও জামাই - ইন্দ্রজিৎ সরকার।
জনপ্রিয় এ অভিনেতা পেশাগত জীবনে জুট মিলস্‌ কর্পোরেশনের সিনিয়র অফিসার হিসেবে কর্মরত ছিলেন। পরবর্তীতে ১৯৯৫ সালে চাকরি জীবন থেকে অবসর গ্রহণ করেন।
চলচ্চিত্র জগৎ
১৯৬৬ সালে রাজা সন্ন্যাসী ছবিতে অভিনয় করে চলচ্চিত্রে পদার্পণ করেছিলেন। এরপর তিনি নীল আকাশের নিচে ও শ্বশুরবাড়ী জিন্দাবাদ-সহ বহু চলচ্চিত্রে অভিনয় করেন। অভিনয়ের পাশাপাশি একটি চলচ্চিত্র পরিচালনাও করেন অমল বোস। ১৯৭৫ সালে তিনি "কেন এমন হয়" নামক একটি চলচ্চিত্র পরিচালনা করেন।
ছোট পর্দায়
বাংলাদেশ টেলিভিশনের সার্বজনীন দুর্গাপূজা উপলক্ষে প্রচারিত বিশেষ নাটিকায় অসুর চরিত্রে অভিনয় করে তিনি 'জাতীয় মহিষাসুর' হিসেবে ব্যাপক পরিচিতি লাভ করেছিলেন। দীর্ঘ ৩৮ বছর ঐ চরিত্রে অভিনয় করেছিলেন তিনি। ভগবান শ্রীকৃষ্ণের জন্মাষ্টমীর বিশেষ নাটিকায় কংসের চরিত্রে অভিনয়েও তিনি ছিলেন অপ্রতিদ্বন্দ্ব্বী।
এছাড়াও, বিশিষ্ট পরিচালক ও উপস্থাপক হানিফ সংকেত পরিচালিত জনপ্রিয় ম্যাগাজিন অনুষ্ঠান ইত্যাদি'র 'নানা-নাতি' পর্বে অমল বোসের নানা ও মোহাম্মদ শওকত আলী তালুকদারের নাতি চরিত্রটি বহুল আলোচিত হয়।
চলচ্চিত্র
অন্যান্য চলচ্চিত্র:
রিচার্ড জেনকিন্স
রিচার্ড ডেল জেনকিন্স (ইংরেজি: Richard Dale Jenkins; জন্ম: ৪ঠা মে ১৯৪৭) হলেন একজন মার্কিন অভিনেতা। অভিনয়ের স্বীকৃতি হিসেবে তিনি একটি এমি পুরস্কার অর্জন করেছেন এবং দুটি একাডেমি পুরস্কারের জন্য মনোনীত হয়েছেন।
অমল বোস
সম্মাননা
অমল বোস তার দীর্ঘ অভিনয় জীবনে নব্বইয়ের দশকে পরিচালক চাষী নজরুল ইসলাম নির্মিত "আজকের প্রতিবাদ" ছবিতে অভিনয়ের জন্য শ্রেষ্ঠ পার্শ্ব অভিনেতা হিসেবে জাতীয় চলচ্চিত্র পুরস্কার লাভ করেছিলেন।
রিচার্ড জেনকিন্স
জেনকিন্সের কর্মজীবন শুরু হয় ট্রিনিটি রিপার্টরি কোম্পানিতে মঞ্চে কাজ দিয়ে এবং তার চলচ্চিত্রে অভিষেক হয় ১৯৭৪ সালে। তিনি ১৯৮০-এর দশক থেকে চলচ্চিত্র ও টেলিভিশনে কাজ করতে থাকেন, বেশিরভাগই পার্শ্ব চরিত্রে। তার প্রথম প্রধান চরিত্রে কাজ ছিল ২০০০-এর দশকে এইচবিওর নাট্যধর্মী ধারাবাহিক সিক্স ফিট আন্ডার (২০০১-২০০৫)। এছাড়া তিনি এই দশকে দ্য ভিজিটর (২০০৭), বার্ন আফটার রিডিং (২০০৮), স্টেপ ব্রাদার্স (২০০৮), লেট মি ইন (২০১০) এবং জ্যাক রিচার (২০১২)। দ্য ভিজিটর চলচ্চিত্রে তার ভূমিকার জন্য তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।
২০১৪ সালে অলিভ কিটারিজ ধারাবাহিকে অভিনয়ের জন্য তিনি সীমিত বা সংকলিত ধারাবাহিক বা চলচ্চিত্রে সেরা প্রধান অভিনেতা বিভাগে প্রাইমটাইম এমি পুরস্কার লাভ করেন। ২০১৭ সালে কাল্পনিক নাট্যধর্মী দ্য শেপ অব ওয়াটার চলচ্চিত্রে তার কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার, গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন।
অমল বোস
মৃত্যুবরণ
২০১২ সালের ২৩ জানুয়ারিতে সিরাজগঞ্জের শাহজাদপুরে একটি সাংস্কৃতিক অনুষ্ঠানে তার যোগ দেওয়ার কথা ছিল। কিন্তু তিনি সেই দিন সকালে হঠাৎ অসুস্থ হয়ে পড়েন, এবং তাকে ঢাকার অ্যাপোলো হাসপাতালে নিয়ে যাওয়া হয় চিকিৎসার জন্য। পরবর্তীতে বেলা ১২টায় তার মেয়ের জামাই ইন্দ্রজিৎ সরকার হৃদরোগজনিত কারণে অমল বোসের মৃত্যু সংবাদ ঘোষণা করেন।
রিচার্ড জেনকিন্স
প্রারম্ভিক জীবন
জেনকিন্স ১৯৪৭ সালের ৪ঠা মে ইলিনয়ের ডিকাবে জন্মগ্রহণ করেন। তার পিতা ডেল স্টিভেন্স জেনকিন্স (১৯১৬-১৯৯৭) ছিলেন একজন দন্তচিকিৎসক এবং মাতা ম্যারি এলিজাবেথ (প্রদত্ত নাম: হুইলার, ১৯১৪-২০০৩) ছিলেন একজন গৃহিণী। জেনকিন্স ডিকাব হাইস্কুলে পড়াশুনা করেন। অভিনয় শুরুর পূর্বে তিনি একটি লিনেন ট্রাক চালাতেন। তার বস ছিলেন অভিনেতা জন সি. রেইলির পিতা। রোড আইল্যান্ডে চলে আসার পূর্বে তিনি ইলিনয় ওয়েজলিয়ান বিশ্ববিদ্যালয় থেকে নাট্যকলায় ডিগ্রি অর্জন করেন।
কর্মজীবন
থাম্ব|200px|বাম|২০০৯ সালের ফেব্রুয়ারি মাসে [[৮১তম একাডেমি পুরস্কার-এ জেনকিন্স]] জেনকিন্স রোড আইল্যান্ডের প্রভিডেন্সে ট্রিনিটি রিপার্টরি কোম্পানিতে কাজের মধ্য দিয়ে তার মঞ্চ অভিনয় জীবন শুরু করেন। তার চলচ্চিত্রে অভিষেক হয় ১৯৭৪ সালে প্যান্থারস টেলিভিশন চলচ্চিত্রে ছোট চরিত্রে অভিনয় দিয়ে। ইতোমধ্যে তিনি স্ক্রিন অ্যাক্টরস গিল্ডে যোগদানের সুযোগ পান এবং অচিরেই সেখানে যোগ দেন। পাশাপাশি তিনি ট্রিনিটির আবাসিক অভিনয় কোম্পানির সদস্য হিসেবে রয়ে যান এবং ১৯৯০ থেকে ১৯৯৪ সাল পর্যন্ত এর সৃজনশীল পরিচালক হিসেবে দায়িত্ব পালন করেন।
জেনকিন্স ২০০০-এর দশকে এইচবিওর নাট্যধর্মী ধারাবাহিক সিক্স ফিট আন্ডার (২০০১-২০০৫)-এ নাথানিয়েল ফিশার চরিত্রে অভিনয়ের জন্য সর্বাধিক পরিচিতি অর্জন করেন। এই কাজের জন্য তিনি ও তার এই ধারাবাহিকের অভিনয়শিল্পীদল ২০০২ সালে নাট্যধর্মী ধারাবাহিকে অভিনয়শিল্পীদলের সেরা অভিনয় বিভাগে স্ক্রিন অ্যাক্টরস গিল্ড পুরস্কারের মনোনয়ন লাভ করেন।
তিনি ফারেলি ভাতৃদ্বয়ের দেয়ার্স সামথিং অ্যাবাউট ম্যারি (১৯৯৮), আউটসাইড প্রভিডেন্স (১৯৯৯), মি, মাইসেলফ অ্যান্ড আইরিন (২০০০), সে ইট ইজন্ট সো (২০০১) এবং হল পাস (২০১১) চলচ্চিত্রে অভিনয় করেছেন। এছাড়া তিনি কোয়েন ভ্রাতৃদ্বয়]]ের দ্য ম্যান হু ওয়াজন্ট দেয়ার (২০০১) ও ইনটলারেবল ক্রুয়েলটি (২০০৩) চলচ্চিত্রে অভিনয় করেন। ২০০৫ সালে তিনি নর্থ কান্ট্রি চলচ্চিত্রে অভিনয় করেন। এছাড়া তাকে দ্য কিংডম (২০০৭) চলচ্চিত্রে এফবিআইয়ের পরিচালক জেমস রবার্ট গ্রেস চরিত্রে দেখা যায়।
জেনকিন্স পার্শ্ব চরিত্রে অভিনয়ের জন্য পরিচিত হলেও তিনি দ্য ভিজিটর (২০০৭) চলচ্চিত্রে প্রধান চরিত্রে অভিনয় করেন। এই কাজের জন্য তিনি শ্রেষ্ঠ অভিনেতা বিভাগে একাডেমি পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন।
থাম্ব|২০১১ সালের এপ্রিল মাসে জেনকিন্স এরপর তিনি কোয়েন ভ্রাতৃদ্বয়ের বার্ন আফটার রিডিং (২০০৮) এবং অ্যাডাম ম্যাকির স্টেপ ব্রাদার্স (২০০৮) চলচ্চিত্রে অভিনয় করেন। ২০১০ সালে তিনি প্রণয়ধর্মী ডিয়ার জন চলচ্চিত্রে চ্যানিং ট্যাটামের বাবার চরিত্রে, ইট প্রে লাভ চলচ্চিত্রে জুলিয়া রবার্টস ও হাভিয়ের বারদেমের সাথে এবং সুয়েডীয় চলচ্চিত্র লাট ডেন রাটে কোমা ইন-এর ইংরেজি পুনর্নির্মাণ লেট মি ইন-এ অভিনয় করেন। ২০১২ সালে তিনি জস হেডন ও ড্রিউ গডার্ডের ভীতিপ্রদ চলচ্চিত্র দ্য কেবিন ইন দ্য উডস এবং মারপিটধর্মী চলচ্চিত্র জ্যাক রিচার (২০১২)-এ অভিনয় করেন।
২০১৫ সালে এইচবিওর অলিভ কিটারিজ মিনি ধারাবাহিকে হেনরি কিটারিজ চরিত্রে অভিনয়ের জন্য তিনি সীমিত বা সংকলিত ধারাবাহিক বা চলচ্চিত্রে সেরা প্রধান অভিনেতা বিভাগে প্রাইমটাইম এমি পুরস্কার লাভ করেন।
২০১৭ সালে তিনি গিয়ের্মো দেল তোরোর কাল্পনিক প্রণয়মূলক নাট্যধর্মী দ্য শেপ অব ওয়াটার চলচ্চিত্রে তার কাজের জন্য প্রশংসিত হন। এই কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার, গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন।
ব্যক্তিগত জীবন
জেনকিন্স ১৯৬৯ সালে ২৩শে আগস্ট শ্যারন আর. ফ্রিডরিককে বিয়ে করেন। তাদের দুই সন্তান, পুত্র অ্যান্ড্রু ডেল এবং কন্যা সারাহ পামেলা। তারা রোড আইল্যান্ডের কাম্বারল্যান্ডে বসবাস করেন।
শেরি বিয়াসলি হত্যাকাণ্ড
শেরি জয় বিয়াসলি (২৫ ফেব্রুয়ারি ১৯৮৫ - ২৯ জুন ১৯৯১) ভিক্টোরিয়ার মেলবোর্নের বাইরের শহরতলি রোজবাডের একজন অস্ট্রেলীয় স্কুলছাত্রী ছিলেন।
লোয়ে'র কারাগারে বন্দী হওয়ার অন্যতম প্রধান বিষয় ছিল রোগীর যত্নের সেশনের উপর ভিত্তি করে যা পুলিশ তদন্তকারীদের দ্বারা এবং পরে তার মনোরোগ বিশেষজ্ঞ দ্বারা রেকর্ড করা হয়েছিল।
তার হত্যার ২৪তম বার্ষিকীতে তার কবরে একটি স্মরণসভা অনুষ্ঠিত হয়, যেখানে সম্প্রদায়ের অনেক সদস্য উপস্থিত ছিলেন।
হত্যা
শেরি তার সাইকেল চালিয়ে নিকটবর্তী একটি দুধের বারে যান, যেখানে রবিবার স্কুলের শিক্ষক, গির্জার প্রবীণ এবং ভ্রমণকারী বিক্রেতা রবার্ট লোয়ে তাকে অপহরণ করেন।
লোয়ে স্পষ্টতই শেরিকে লক্ষ্য করেছিল কারণ সে তাকে আগের বেশ কয়েকটি অনুষ্ঠানে একা দেখেছিল। তত্ত্বাবধানের অভাবের একটি সম্ভাব্য ব্যাখ্যা ছিল যে শেরিকে তার মায়ের হেফাজত এবং তার দাদা-দাদীর ও নানা-নানীর হেফাজতের মধ্যে বেশ কয়েকবার স্থানান্তরিত করা হয়েছিল।
অপহরণের পর, বেশ কয়েকজন সাক্ষী বলেছিলেন যে তারা একজন মধ্যবয়স্ক ব্যক্তিকে "দুর্দশাগ্রস্ত শিশু" সম্বলিত গাড়ি চালাতে দেখেছেন।
অ্যাম্বার হার্ড
অ্যাম্বার লরা হার্ড (জন্ম এপ্রিল ২২, ১৯৮৬) একজন মার্কিন অভিনেত্রী। ফ্রাইডে নাইট লাইট চলচ্চিত্রে অভিনয়ের মাধ্যমে তিনি চলচ্চিত্র অঙ্গনে প্রবেশ করেন। নর্থ কান্ট্রি এবং আলফা ডগ চলচ্চিত্রে ছোট চরিত্রে অভিনয়ের পর হার্ড ২০০৬ সালে প্রধান চরিত্রে অভিনয় করেন অল দ্য বয়েস লাভ ম্যান্ডি লেন চলচ্চিত্রে এবং ২০০৭-এ হিডেন পাল্মস নামক টেলিভিশন অনুষ্ঠানে যোগ দেন।
শেরি বিয়াসলি হত্যাকাণ্ড
হত্যা
লোয়েয়ের শিশুদের সাথে জড়িত অপরাধের ইতিহাস ছিল। শেরির হত্যার আগে, অশালীন প্রকাশের জন্য তার একাধিক অপরাধ ছিল, যা অল্প বয়সী মেয়েদের উদ্দেশ্যে করা হয়েছিল।
অ্যাম্বার হার্ড
২০০৮ সালে নেভার ব্যাক ডাউন এবং পাইন্যাপেল এক্সপ্রেস চলচ্চিত্রে অভিনয়ের মাধ্যমে তিনি আলোচিত হন। তাঁর অভিনয়ের জন্য তিনি ব্যাপক প্রশংসিত হয়েছেন এবং অনেক পুরস্কার ও সম্মাননা অর্জন করেন। ২০২২ সালে সাবেক স্বামী জনি ডেপের করা মানহানি মামলায় পরাজিত হয়ে তাকে ১৫ মিলিয়ন ডলার ক্ষতিপূরণ দিতে আদালত কর্তৃক নির্দেশ প্রাপ্ত হন।
শেরি বিয়াসলি হত্যাকাণ্ড
হত্যা
হত্যার কয়েক মাস পরে, তিনি একজন সাইকোথেরাপিস্টকে দেখছিলেন কারণ তার বৈবাহিক সমস্যা ছিল। তার থেরাপিস্ট মার্গারেট হবস শেষ পর্যন্ত সন্দেহ করতে শুরু করেন যে তিনি শেরি হত্যার সাথে জড়িত ছিলেন। লোয়েয়ে সন্দেহজনক বক্তব্য দিয়েছিলেন, বলেছিলেন যে শেরি মারা যাওয়ার দিন তিনি কোথায় ছিলেন তা তাঁর মনে নেই এবং তিনি অনুভব করেছিলেন যে পুলিশ তাকে সন্দেহ করা শুরু করেছে।
অপহরণের পর পুলিশ লোয়েয়ের সাক্ষাৎকার নিয়েছিল এবং তারা পরে হবসের সাথে তার কিছু সেশন টেপ রেকর্ড করেছিল (প্রাথমিকভাবে তার অজান্তে)। রেকর্ডিং সম্পর্কে অবহিত হওয়ার পরে, হবস তাকে আরও টেপ করার অনুমতি দিয়েছিলেন, কারণ তিনি লোয়েয়ের বিবৃতিতে বিরক্ত ছিলেন।
বিচার
লোয়েয়ের বিচারের সময় যারা প্রতিনিধিত্ব করেছিলেন তারা হবসের সাথে তার থেরাপি সেশনগুলি থেকে যেভাবে রেকর্ডকৃত প্রমাণ পাওয়া গিয়েছিল তাতে আপত্তি করেছিলেন। তারা দাবি করেছিল যে রেকর্ডিংগুলি একটি গোপনীয়তা নীতির লঙ্ঘন। আদালত এটি খারিজ করে দেয় এবং সর্বসম্মতিক্রমে আসে যে, প্রমাণ জনসাধারণের সুরক্ষার জন্য উপযুক্ত।
হবস বলেছিলেন যে লোয়েই শেরির হত্যার সাথে সম্পর্কিত বেশ কিছু সন্দেহজনক বিবরণ নিয়ে আলোয়েচনা করেছিলেন।এই ধরনের বিবৃতিগুলি "একটি অ্যালিবি তৈরি" করার ইচ্ছা এবং হত্যার জন্য দোষী সাব্যস্ত করার পরিণতি নিয়ে উদ্বিগ্ন ছিল। লোয়ে অবশেষে এপ্রিল ১৯৯২ সালে বলেছিলেন যে তিনি শেরিকে তার গাড়িতে চড়েছিলেন এবং ম্যানুয়ালি তাকে শ্বাসরোধ করে হত্যা করেছিলেন। বিচার চলাকালীন সে তার অপরাধ স্বীকার করে। তিনি বলেছিলেন যে তিনি "মেয়েটিকে শ্বাসরোধ করেছিলেন"। পরবর্তীতে লোয়েকে অপহরণ ও হত্যার দায়ে দোষী সাব্যস্ত করা হয় এবং প্যারোলে ছাড়াই তাকে যাবজ্জীবন কারাদণ্ড সহ ১৫ বছরের কারাদণ্ড দেওয়া হয়।
অ!
অ! ২০১৮ সালে মুক্তিপ্রাপ্ত ভারতীয় তেলুগু ভাষার মনস্তাত্ত্বিক নাট্য চলচ্চিত্র। এটি রচনা ও পরিচালনা করেছেন প্রশান্ত বর্মা। ওয়াল পোস্টার সিনেমার ব্যানারে চলচ্চিত্রটি প্রযোজনা করেছেন নানি ও প্রশান্তি তিপিরনেনি। এতে শ্রেষ্ঠাংশে অভিনয় করেছেন কাজল আগরওয়াল, নিত্যা মেনন, রেজিনা ক্যাসান্ড্রা, এশা রেব্বা, শ্রীনিবাস অবসরল, প্রিয়দর্শী পুলিকোন্ডা, ও মুরলী শর্মা। চলচ্চিত্রটি মনস্তাত্ত্বিক বিষয়াদি ও সামাজিক সমস্যা তথা শিশু নিপীড়ন, যৌন নিপীড়ন, ও মাদকাসক্তি নিয়ে আবর্তিত। এই গল্পটি হলিউডের আইডেন্টিটি চলচ্চিত্রের ছায়া অবলম্বন রচিত। চলচ্চিত্রটি ২০১৮ সালের ১৬ই ফেব্রুয়ারি বিশ্বব্যাপী মুক্তি পায়।
অ! চলচ্চিত্রটি ৬৬তম জাতীয় চলচ্চিত্র পুরস্কারে শ্রেষ্ঠ বিশেষ দৃশ্য ও রূপসজ্জা বিভাগে পুরস্কৃত হয়।
কাহিনি সংক্ষেপ
শিব একজন দারোয়ান ও উচ্চাকাঙ্ক্ষী বিজ্ঞানী যে তার পিতামাতার সাথে সাক্ষাতের জন্য একটি টাইম মেশিন প্রস্তুত করছে। একদিন পার্বতী নামে এক নারী এসে জানায় সে তার ভবিষ্যৎ সত্তা যে পিতা মাতার মৃত্যুর রুখতে ভবিষ্যৎ থেকে বর্তমানে এসেছে, যা এক ঘণ্টার মধ্যে সংগঠিত হবে।
নালা নামে এক দূর্ভাগা একটি রেস্তোরাঁয় পাচক পদে আবেদন করে। রেস্তোরাঁর মালিক তাকে রান্না করতে বলে৷ কিন্তু সে আসলে রান্না করতে জানে না বরং সে ইউটিউবে রান্নার ভিডিও দেখে সেই নির্দেশনা অনুসরণ করে রেস্তোরাঁ মালিকের দেওয়া কাজ সমাপ্ত করে। রান্না করার সময় রান্নাঘরে রাখা নানি নামে একটি গোল্ডফিশ ও চান্তি নামে একটি বনসাই গাছের সাথে তার বন্ধুত্ব হয়। বিস্ময়কর ভাবে তারা দুজনেই কথা বলতে পারে এবং সে একমাত্র ব্যক্তি যে তাদের কথা শুনতে, বুঝতে ও তাদের সাথে কথা বলতে পারে।
রাধা তার পিতামাতাকে নিয়ে তার সঙ্গী কৃষের জন্য রেস্তোরাঁয় অপেক্ষা করছে। যখন কৃষ আসে তার পিতামাতা অবাক হয় যে কৃষ তথা কৃষ্ণবেণী একজন মেয়ে এবং সে ও রাধা সমকামী যুগল। রাধার পিতামাতা রাধা ও কৃষের সম্পর্ক নিয়ে আপত্তি জানায় কারণ তারা সমলৈঙ্গিক বিবাহ মেনে নিতে পারবে না। তবে মনোচিকিৎসক কৃষ যখন জানায় রাধার শিশুকালে ঘটে যাওয়া ভয়াল ঘটনার কারণে রাধা পুরুষদের ঘৃণা করে এবং এর ফলে তার যৌন অভিমুখিতা পরিবর্তিত হয়ে নারীর প্রতি আকৃষ্ট হয় তখন পিতামাতা মুষড়ে পরে।
৮ বছর বয়সী মক্ষা তার মায়ের রেস্তোরাঁয় কাজ করে এবং ক্রেতাদের জাদু দেখায়। এসময় যোগী নামে এক জাদুকর তার রেস্তোরাঁয় আসে এবং তার জাদু দেখে তাকে অপদস্ত করে, কিন্তু সে নিজেই একজন জাদুবিদ্যায় পারদর্শীর কাছে অপদস্ত হয়, যা আসলে একটি আত্মা।
মীরা একটি রেস্তোরাঁয় খাদ্য পরিবেশনকারী হিসেবে কাজ করে। সে মাদকাসক্ত। সে ও তার প্রেমিক সুগার মিলে এই রেস্তোরাঁয় আসতে যাওয়া একজন ধনী বিনিয়োগকারীকে ছিনতাই করার পরিকল্পনা করে। মীরা রেস্তোরাঁর ভিতরে একটি গাছে একটি নেকলেস পেয়ে সেটি পরিধান করে। সে রঘুরাম নামে একজন নিয়মিত ক্রেতাকে খাবার দেওয়ার সময় একজন পুরনো কর্মচারী জানায় তার স্ত্রীকে সে যেই গাছ থেকে নেকলেস পেয়েছে সেই গাছের নিচে জীবন্ত সমাহিত করা হয়েছিল। মীরা রঘুরামের স্ত্রীয়ের ভূত দেখে ভীত হয়।
কালী নিজেকে গুলি করার প্রস্তুতি নেয়। সে একটি অঙ্গ দানের ফর্মে এবং "আমি গণ হত্যাকাণ্ড ঘটাতে যাচ্ছি এবং এর জন্য নিজেকে দোষী বিবেচনা করছি না" লেখা সংবলিত একটি নোটে সাক্ষর করে।
এই ঘটনাগুলো একই রেস্তোরাঁয় সমান্তরালে ঘটে। মক্ষা, রাধা, মীরা, নালা, ও কৃষ কালীর বহুব্যক্তিত্ব। কালী বহুব্যক্তিত্ব রোগে আক্রান্ত এবং তারা তার জীবনের বিভিন্ন সময়কে উপস্থাপন করে। কালী তার মনে বয়ে বেড়ানো এই বোঝা দূর করতে নিজেকে গুলি করে। তার সাথে সাথে তার কল্পনাপ্রসূত সকল চরিত্রের একই সাথে মৃত্যু ঘটে।
নির্মাণ
নানি পরিচালক প্রশান্ত বর্মা সাথে সাক্ষাৎ করেন, যে তাকে এই চলচ্চিত্রের গল্প বর্ণনা করে শুনায়। নানি এই গল্পটি পছন্দ করেন এবং নিজেই চলচ্চিত্রটি প্রযোজনার সিদ্ধান্ত নেন। ২০১৭ সালের ২৫শে নভেম্বর তিনি তারকাবহুল এক অনুষ্ঠানে চলচ্চিত্রটির শীর্ষ পোস্টার উন্মোচন করেন। চলচ্চিত্রটি নানির নব প্রযোজনা প্রতিষ্ঠান ওয়ালপোস্টার সিনেমা থেকে নির্মিত হয় এবং এর সহ-প্রযোজক ছিলেন বাহুবলী চলচ্চিত্র ধারাবাহিকের পোশাক নকশাবিদ প্রশান্তি তিপিরনেনি।
তারকাবহুল চলচ্চিত্রটি অভিনয় করেন কাজল আগরওয়াল, নিত্যা মেনন, রেজিনা ক্যাসান্ড্রা, এশা রেব্বা, শ্রীনিবাস অবসরল, প্রিয়দর্শী পুল্লিকোন্ডা, মুরলী শর্মা, রোহিণী ও দেবদর্শিনী। রবি তেজা বনসাই গাছের জন্য কণ্ঠ দেন। অন্যদিকে নানি গোল্ডফিশের জন্য কণ্ঠ দেন।
কার্তিক ঘাট্টামানেনি এর চিত্রগ্রাহক, সাহি সুরেশ এর শিল্প নির্দেশক ও গৌতম নেরুসু এর সম্পাদকের দায়িত্ব পালন করেন। নবাগত মার্ক কে রবিন চলচ্চিত্রটির সঙ্গীত ও গানের সুর করেন।
মোরোনি, কোমোরোস
মোরোনি (আরবি: موروني‎,) আফ্রিকার পূর্ব উপকূলবর্তী ভারত মহাসাগরীয় দ্বীপরাষ্ট্র কোমোরোসের রাজধানী ও বৃহত্তম নগরী। নগরীটি দেশটির বৃহত্তম ও আংশিক-স্বশাসিত দ্বীপ এনজাজিজা-র (বা বৃহত্তর কোমোর দ্বীপে) দক্ষিণ-পশ্চিম অংশে, কার্থালা নামের একটি সক্রিয় আগ্নেয়গিরির পাদদেশে অবস্থিত। মোরোনি কথাটির অর্থ "নদীতে"। ২০১১ সালের হিসাব অনুযায়ী এখানে প্রায় অর্ধ লক্ষ অধিবাসীর বাস।
মোরোনিতে একটি সমুদ্র বন্দর রয়েছে। বন্দরটি মূলত একটি প্রাকৃতিক খাঁড়িতে অবস্থিত একটি ছোট জাহাজঘাট নিয়ে গঠিত। তবে এটিতে জাহাজ ভেড়ার জন্য প্রাকৃতিক সুরক্ষা নেই। এখান থেকে ভ্যানিলা, লবঙ্গ ও ইলাং-ইলাং নামক সুগন্ধীর কাঁচামাল হিসেবে ব্যবহৃত ফুলের মতো পণ্য জাহাজযোগে রপ্তানি করা হয়। বন্দরে আমদানি-রপ্তানি দ্রব্য ও খনিজ তেলের জন্য গুদামের ব্যবস্থা আছে। মোরোনিতে কোমোরোসের সিংহভাগ আধুনিক বাণিজ্যিক ও শিল্পোৎপাদন সুবিধাগুলি অবস্থিত।
এছাড়া পর্যটন খাত থেকেও নগরীটির তাৎপর্যপূর্ণ আয় হয়। মোরোনি নগরীটি সড়কপথে উত্তরের উপকূলীয় নগরী হাহাইয়া ও দক্ষিণে উপকূলীয় নগরী মিতসুজে-র সাথে সংযুক্ত। নগরীর সন্নিকটে একটি আন্তর্জাতিক বিমানবন্দর আছে।
এখানে বাজানানি মসজিদসহ বেশ কিছু মসজিদ আছে, যাদের মধ্যে শিউন্দা মসজিদটি একটি তীর্থকেন্দ্র। যদিও শহরটিতে অনেক আধুনিক শৈলীর কার্যালয় ভবন আছে, তার পরেও এটি এক ধরনের ঐতিহ্যবাহী আরব রূপ ধরে রেখেছে। ২০০৩ সালে এখানে কোমোরোস বিশ্ববিদ্যালয় প্রতিষ্ঠা করা হয়।
মুসলমান আরবরা সম্ভবত খ্রিস্টীয় ১০ম শতক বা তার পরে মোরোনি নগরীটি প্রতিষ্ঠা করে। ১৯শ শতকে ফরাসিরা মোরোনি এবং কোমোরোসের অবশিষ্টাংশ বিজয় করে নেয়। ১৯৫৮ সালে এটি কোমোরোস দ্বীপপুঞ্জের রাজধানীতে পরিণত হয়। ১৯৭৫ সালে কোমোরোস একটি স্বাধীন দেশে পরিণত হয় এবং মোরোনি এর রাজধানী হিসেবে বহাল থাকে। স্বাধীনতার পরে এখানে বহু সহিংস প্রতিবাদ ও দেশটির সরকারের বহুবার ক্ষমতাবদল হয়েছে।
তাইপেই অববাহিকা
তাইপেই অববাহিকা হল উত্তর তাইওয়ানের একটি ভৌগোলিক অঞ্চল। এটি তাইওয়ানের দ্বিতীয় বৃহত্তম অববাহিকা। অববাহিকাটি উত্তরে ইয়াংমিংস্তান, পশ্চিমে লিঙ্কউ মেসা এবং দক্ষিণ-পূর্বে জুয়েশান ব্যাপ্তি (ঐতিহ্যবাহী চীনা: 雪山山脈) দ্বারা বেষ্টিত। অববাহিকাটির আকার প্রায় একটি ত্রিভুজের মত। এর তিনটি কোণা যথাক্রমে নাঙ্গাং, জিঞ্জহুয়াংয়ের হুইলং এবং বেইতউ-এর গুয়ান্ডু অবস্থিত।
তাইপেই অববাহিকা হতে উৎপন্ন নদীসমূহের মধ্যে তামসুই নদী, কিলাং নদী, দাহান নদী এবং জিন্ডিয়ান নদী প্রধান।
দূষণ
তাইপেই অববাহিকার নদীসমূহ অবৈধ শিল্প-কারখানার শিল্প দূষকের মাধ্যমে তীব্রভাবে দূষিত হয়েছে। তাইপেই শহর সরকার, তাইপেই কেন্দ্রীয় সরকার এবং অন্যান্য কিছু নাগরিক সংস্থার অন্যতম এজেন্ডা প্রাকৃতিক নদী পুনরুদ্ধার-এর মাধ্যমে এর দূষণ কমানোর প্রকল্প গ্রহণ করেছে।
ভূমিকম্পের প্রভাব
তাইওয়ান ফিলিপাইন সমুদ্র প্লেট এবং ইউরেশীয় প্লেটের সাংঘর্ষিক সীমায় অবস্থিত। এর প্রথমটি উত্তর-পশ্চিম দিকে ৭ সেমি/বছর গতিতে ধীরে ধীরে এগিয়ে যাচ্ছে। ফিলিপাইন সমুদ্র প্লেট ইউরেশীয় প্লেটকে উত্তর-তাইওয়ান অঞ্চলে প্রায় ঢেকে ফেলেছে। এই সংঘর্ষ তাইওয়ান অঞ্চলে উচ্চমাত্রার ভূমিকম্প ঘটানোর সম্ভাবনার দিকে ঠেলে দিয়েছে। তাইপেই মেট্রোপলিটন এরিয়া (টিএমএ), তাইওয়ানের রাজনৈতিক, অর্থনৈতিক এবং সাংস্কৃতিক কেন্দ্র, এমনকি তাইপেই শহর ও বেশকিছু কৃত্রিম শহর যা তাইপেই অববাহিকা অঞ্চলে অবস্থিত, তীব্রমাত্রা ভূমিকম্পের ঝুঁকিতে রয়েছে। এর আগের দুই যুগে টিএমএ'র কিছু ভবন নানামাত্রা ভূমিকম্পের ফলে ভেঙে বা ধসে পড়েছে। যেমন- ২০ মে ও ১৪ই নভেম্বর, ১৯৮৬-এর হুয়ালিয়েন ভূমিকম্প, ২১শে সেপ্টেম্বর, ১৯৯৯-এর চি চি ভূমিকম্প এবং ৩১ মার্চ, ২০০২-এর হুয়ালিয়েন ভূমিকম্প। এছাড়াও ১৬৯৪ ও ১৯০৯ সালেও টিএমএ নানা ধরনের ভূমিকম্পে বেশ গুরুতরভাবে ক্ষতিগ্রস্ত হয়েছিল, যার উৎপত্তিস্থল ছিল এই অববাহিকা। এ কারণে ভূমিকম্প ও ফাটলের চিত্রণ সম্পর্কে নানা ধরনের গবেষণা থেকে জানা যায়, যে এ অঞ্চলে যেকোনো সময় এক বড়সড় মাত্রার ভূমিকম্প হতে পারে।
জেনিফার উইঙ্গেট
জেনিফার উইঙ্গেট (জন্ম: ৩০ মে ১৯৮৫) হলেন একজন ভারতীয় টিভি অভিনেত্রী, যিনি সরস্বতীচন্দ্র ধারাবাহিকে কুমুদ দেসাই, বেয়হাধ ধারাবাহিকে মায়া মেহরোত্রা এবং বেপান্নাহ ধারাবাহিকে জয়া সিদ্দিকি চরিত্রে অভিনয়ের জন্য পরিচিত।
ব্যক্তিগত জীবন
জেনিফার উইঙ্গেট পাঞ্জাবি মা ও মহারাষ্ট্রীয় খ্রিষ্টান বাবার সন্তান। জেনিফার উইঙ্গেটকে তার নামের কারণে প্রায়শই অভারতীয় বংশোদ্ভূত বলে মনে করা হয়।
তিনি ২০১২ সালের ৯ এপ্রিল করণ সিং গ্রোভারের সাথে বিবাহবন্ধনে আবদ্ধ হন। ২০১৪ সালের নভেম্বরে তাদের মাঝে বিচ্ছেদ ঘটে।
কর্মজীবন
থাম্ব|বাম|২৫ তম এসওএল লায়ন্স গোল্ড অ্যাওয়ার্ড ২০১৮ তে জেনিফার উইজেট ১৯৯৫ সালে আকেলে হাম আকেলে তুম চলচ্চিত্রে ছোট বালিকার চরিত্রে অভিনয়ের মাধ্যমে তিনি অভিনয় জগতে পা রাখেন। এর দুই বছর পর ১৯৯৭ সালে রাজা কি আয়েগি বারাত চলচ্চিত্রে বিদ্যালয়ের এক শিশুর চরিত্রে অভিনয় করেন। এরপর, ১২ বছর বয়সে রাজা কো রানী সে পেয়ার হো গায়া চলচ্চিত্রে শিশু চরিত্রে অভিনয় করেন। এরপর তিনি ১৪ বছর বয়সে শিশু চরিত্রে কুছ না কাহো চলচ্চিত্রে অভিনয় করেন।